stanford-oval/wikipedia huggingface dataset:
อิตส์เดอะฟอลลิงอินเลิฟ

1978 เพลงโดยไมเคิล แจ็กสัน ร่วมกับแพตตี ออสติน
| "อิตส์เดอะฟอลลิงอินเลิฟ"> เพลงโดยไมเคิล แจ็กสัน ร่วมกับแพตตี ออสติน.จากอัลบั้มออฟเดอะวอลล์ |
| --- | --- |
วางจำหน่าย: 10 สิงหาคม ค.ศ. 1979 (1979-08-10)
บันทึกเสียง: ธันวาคม 1978
ความยาว: 3:48
ค่ายเพลง: อีพิก ซีบีเอส
ผู้ประพันธ์เพลง:  Carole Bayer Sager  เดวิด ฟอสเตอร์ 
โปรดิวเซอร์: ควินซี โจนส์

มิวสิกวิดีโอ
"It's the Falling in Love" (Audio) ที่ยูทูบ
 
อิตส์เดอะฟอลลิงอินเลิฟ (อังกฤษ: It's the Falling in Love) เป็นเพลงที่บันทึกเสียงโดยนักร้องชาวอเมริกัน ไมเคิล แจ็กสัน พร้อมกับแพตตี ออสติน เป็นเพลงที่ 9 ในสตูดิโอส์อัลบั้มที่ 5 ออฟเดอะวอลล์ ในปี ค.ศ. 1979 แต่งโดย Carole Bayer Sager และเดวิด ฟอสเตอร์ พร้อมกับโปรดิวเซอร์ ควินซี โจนส์
อิตเก็ตส์เบ็ตเทอร์โปรเจกต์

| --- | --- |
ประเภท: 501(c)(3)
ก่อตั้ง: 21 กันยายน ค.ศ. 2010 (2010-09-21)
สถานที่: ลอสแอนเจลิส รัฐแคลิฟอร์เนีย, สหรัฐอเมริกา
พื้นที่ให้บริการ: ทั่วโลก
คำขวัญ: It Gets Better
เว็บไซต์: http://www.itgetsbetter.org/
อิตเก็ตส์เบ็ตเทอร์โปรเจกต์ (อังกฤษ: It Gets Better Project) เป็นโครงการบนอินเทอร์เน็ตไม่แสวงผลกำไรก่อตั้งขึ้นในสหรัฐอเมริกาโดยนักกิจกรรม นักเขียน ผู้เชี่ยวชาญด้านสื่อ และนักข่าวเกย์ชื่อ แดน ซาเวจ และสามีของเขา เทร์รี มิลเลอร์ เมื่อวันที่ 21 กันยายน ค.ศ. 2010 เพื่อต่อต้านการฆ่าตัวตายในวัยรุ่นที่ถูกข่มเหงรังแกด้วยเหตุที่พวกเขาเป็นเกย์ หรือเพราะเพื่อน ๆ สงสัยว่าเขาเป็นเกย์ เป้าหมายคือป้องกันการฆ่าตัวตายในวัยหนุ่มสาวที่มีความหลากหลายทางเพศ โดยให้ผู้ใหญ่ที่เป็นเกย์สื่อด้วยข้อความว่าชีวิตของพวกเขาจะดีขึ้น โครงการเติบโตอย่างรวดเร็ว โดยมีวิดีโอ 200 ตัวถูกอัปโหลดในสัปดาห์แรก และช่องยูทูบของโครงการแตะขีดจำกัดจำนวนวิดีโอ 650 ตัวในสัปดาห์ถัดมา ปัจจุบันโครงการจัดการด้วยเว็บไซต์ของตน และมีผู้เข้าชมมากกว่า 50,000 คนโดยเป็นผู้ชมที่มีรสนิยมทางเพศ รวมถึงคนดังมากมาย วิดีโอหลายตัวมีผู้เข้าชมมากกว่า 50 ล้านครั้ง
อิงคลิงส์

ผับ "The Eagle and Child" ในเมืองออกซฟอร์ด ซึ่งกลุ่มอิงคลิงส์ใช้พบปะสังสรรค์กันทุกคืนวันอังคาร ในช่วงปี ค.ศ. 1939
อิงคลิงส์ (อังกฤษ: Inklings) เป็นชื่อกลุ่มสังสรรค์ทางด้านวรรณกรรมอย่างไม่เป็นทางการในมหาวิทยาลัยออกซฟอร์ด ประเทศอังกฤษ ในระหว่างช่วงทศวรรษ 1930 ถึง 1960 สมาชิกส่วนใหญ่เป็นอาจารย์หรือนักวิชาการในมหาวิทยาลัย ในจำนวนนี้มีสมาชิกคนสำคัญได้แก่ เจ. อาร์. อาร์. โทลคีน (Tollers), ซี. เอส. ลิวอิส (Jack), โอเวน บาร์ฟิลด์, ชาร์ลส วิลเลียมส์, คริสโตเฟอร์ โทลคีน (ลูกชายของเจ. อาร์. อาร์. โทลคีน), วอร์เรน ลิวอิส (วอร์นี่ - พี่ชายของ ซี. เอส. ลิวอิส), โรเจอร์ แลนเซลีน กรีน, อดัม ฟ็อกซ์, ฮิวโก ดีสัน, โรเบิร์ต ฮาวาร์ด, เจ. เอ. ดับเบิลยู. เบนเนตต์, ลอร์ดเดวิด เซซิล และ เนวิลล์ ค็อกฮิลล์ นอกเหนือจากนี้เป็นสมาชิกที่ไม่ใช่ได้เข้าร่วมการประชุมบ่อยนัก เช่น เพอร์ซี เบตส์, ชาร์ลส เลสลี่ เรนน์, คอลิน ฮาร์ดี, เจมส์ ดันดัส-แกรนต์, จอห์น เวน, อาร์. บี. แม็คคัลลัม, เกอร์เวส แมธิว และ ซี. อี. สตีเฟนส์ เป็นต้น นอกจากนี้นักเขียน อี. อาร์. เอดดิสัน ก็เคยเข้าร่วมการประชุมตามคำเชิญของ ซี. เอส. ลิวอิส
อิงคลิงส์ สนับสนุนให้อ่านออกเสียงงานเขียนของสมาชิก และส่งเสริมงานวรรณกรรมโดยเฉพาะงานแฟนตาซี งานเขียนของโทลคีนเช่น เดอะลอร์ดออฟเดอะริงส์ หรืองานของลิวอิส เช่น Out of the Silent Planet หรืองานของวิลเลียมส์ All Hallows' Eve เป็นงานเขียนที่ได้อ่านในที่สมาคมยุคแรกๆ นิยายเรื่องหนึ่งของโทลคีนที่ยังแต่งไม่จบ The Notion Club Papers ก็สร้างขึ้นโดยมีแรงบันดาลใจมาจากกลุ่มอิงคลิงส์นี้
การประชุมสังสรรค์ของกลุ่มอิงคลิงส์เป็นไปอย่างสนุกสนานไม่เป็นทางการ เช่นบางครั้ง ก็มีการแข่งขันกันว่า ใครจะสามารถอ่านบทกวีของ Amanda McKittrick Ros ได้นานที่สุดโดยไม่หัวเราะออกมาเสียก่อน เป็นต้น
ดูเพิ่ม

เจ. อาร์. อาร์. โทลคีน
ซี. เอส. ลิวอิส
โอเวน บาร์ฟิลด์
ชาร์ลส วิลเลียมส์
แหล่งข้อมูลอื่น

เก็บถาวร 2008-01-15 ที่ เวย์แบ็กแมชชีน รวมผลงานของชาวอิงคลิงส์]
อิท (นวนิยาย)

| --- | --- |
ภาพปกนวนิยายที่มีรูปเรือกระดาษที่อยู่ใกล้ๆกับคูน้ำ
ผู้ประพันธ์: สตีเฟน คิง
ศิลปินปก: บ็อบ จุสติ (ภาพประกอบ) เอมี่ ฮิลล์ (ตัวอักษร)
ประเทศ: ออสเตรเลีย
ประเภท: สยองขวัญ เหนือธรรมชาติ
สำนักพิมพ์: ไวกิ้ง
วันที่พิมพ์: 15 กันยายน 1986
หน้า: 1,138
ISBN: 0-670-81302-8
อิท (อังกฤษ: It; "มัน", "สิ่งนั้น") เป็นนวนิยายแนวสยองขวัญจากประเทศสหรัฐอเมริกาเมื่อ ค.ศ. 1986 เขียนโดยสตีเฟน คิง เล่าเรื่องประสบการณ์ของเด็กเจ็ดคนที่ถูกหลอกหลอนโดยบางสิ่งบางอย่างที่อาศัยความกลัวของเหยื่อเข้าทำร้าย ส่วนใหญ่สิ่งนั้นจะปรากฏตัวในรูปร่างของตัวตลกเพื่อล่อลวงเหยื่อที่เป็นเด็ก
คิงกล่าวว่าเขาคิดเรื่องนี้ขึ้นครั้งแรกตั้งแต่ปี 1978 และเริ่มเขียนเมื่อปี 1981 เดิมตั้งใจให้ตัวร้ายหลักของเรื่องเป็นตัวโทรลล์เหมือนในหนังสือเด็กเรื่อง Three Billy Goats Gruff แต่อยู่ในท่อระบายน้ำแทนที่จะเป็นใต้สะพาน นอกจากนี้ยังตั้งใจตั้งแต่แรกให้เล่าเรื่องสอดประสานกันระหว่างวัยเด็กและวัยผู้ใหญ่ของตัวละครกลุ่มเดียวกัน
นวนิยายเรื่องนี้ได้รับรางวัล British Fantasy Award เมื่อปี 1987 และได้รับการเสนอชื่อเข้าชิงรางวัล Locus และ World Fantasy ในปีเดียวกัน
อิท ฉบับนิยายเขียนโดยสตีเฟน คิง แปลโดยแพรวสำนักพิมพ์ เรื่องเริ่มต้นที่วันฝนตกวันหนึ่งในเมืองแดร์รี่และเด็กชายตัวเล็กสวมเสื้อกันฝนสีเหลืองและรองเท้าบูทยางสีแดง เด็กน้อยวิ่งตามประกบเรือกระดาษหนังสือพิมพ์ที่พี่ชายพับให้และเคลือบพาราฟินอย่างดี มันลอยไปถึงแอ่งน้ำขัง ตรงหน้าท่อระบายน้ำ ก่อนจะหายลงไปในท่อจนได้ ในท่อนั้นไม่ได้มีเพียงเรือกระดาษและน้ำที่หมุนวน ยังมีดวงตาสีเหลืองของตัวตลกด้วย ตอนนั้นเองที่เด็กชายได้รู้ว่าไม่ใช่แค่เรือกระดาษเท่านั้นที่หายลงท่อไปได้ แต่แขนซ้ายของเขาเองก็หลุดหายเข้าไปในท่อระบายน้ำได้เหมือนกัน
อิงกลิชฟุตบอลลีก

| --- | --- |

ก่อตั้ง: 17 เมษายน 1888; 136 ปีก่อน (1888-04-17)
ประเทศ: อังกฤษ
สโมสรอื่นจาก: เวลส์
สมาพันธ์: ยูฟ่า
ดิวิชัน: อีเอฟแอลแชมเปียนชิป อีเอฟแอลลีกวัน อีเอฟแอลลีกทู
จำนวนทีม: 72 ทีม (24 ทีมในแต่ละดิวิชัน)
ระดับในพีระมิด: 2–4
เลื่อนชั้นสู่: พรีเมียร์ลีก
ตกชั้นสู่: เนชันนัลลีก
ถ้วยระดับประเทศ: เอฟเอคัพ, อีเอฟแอลคัพ อีเอฟแอลโทรฟี
ถ้วยระดับนานาชาติ: ยูฟ่ายูโรปาลีก
ทีมชนะเลิศปัจจุบัน: เบิร์นลีย์  (2022–23)
ชนะเลิศมากที่สุด: ลิเวอร์พูล (18 สมัย)
หุ้นส่วนโทรทัศน์: สกายสปอตส์ แชนเนล 5 (เฉพาะไฮไลต์)
เว็บไซต์: efl.com
ปัจจุบัน: อิงกลิชฟุตบอลลีก ฤดูกาล 2023–24
อิงกลิชฟุตบอลลีก (อังกฤษ: English Football League) เป็นลีกของสโมสรฟุตบอลอาชีพจากอังกฤษและเวลส์ ก่อตั้งในปี 1888 ในชื่อฟุตบอลลีก เป็นลีกฟุตบอลที่เก่าแก่ที่สุดในโลก และเป็นลีกสูงสุดของอังกฤษนับตั้งแต่ก่อตั้งจนถึงปี 1992 เมื่อ 22 สโมสรชั้นนำแยกตัวออกมาก่อตั้งพรีเมียร์ลีก ฟุตบอลลีกเปลี่ยนชื่อเป็น "อิงกลิชฟุตบอลลีก" ตั้งแต่ฤดูกาล 2016–17
อีเอฟแอลแบ่งออกเป็น อีเอฟแอลแชมเปียนชิป, อีเอฟแอลลีกวัน และ อีเอฟแอลลีกทู โดยมี 24 สโมสรในแต่ละดิวิชั่น รวม 72 สโมสรมีการเลื่อนชั้นและการตกชั้นระหว่างกัน แชมป์และรองแชมป์ลีกแชมเปียนชิปเลื่อนชั้นสู่พรีเมียร์ลีก โดยอัตโนมัติส่วนอันดับ 3-6 ต้องแข่งเพลย์ออฟเพื่อหาอีก 1 ทีมเลื่อนชั้นสู่พรีเมียร์ลีก สำหรับ 3 อันดับสุดท้ายในลีกทูต้องตกชั้นสู่ เนชันนัลลีก แม้ว่าโดยหลักแล้วจะเป็นการแข่งขันในอังกฤษ แต่ก็มีสโมสรเล็กๆ จากเวลส์จำนวนหนึ่ง ซึ่งปัจจุบันคือคาร์ดิฟฟ์ซิตี สวอนซีซิตี เรกซัม และนิวพอร์ตเคาน์ตีก็เข้าร่วมด้วย
ฟุตบอลลีกมีผู้สนับสนุนครั้งแรกในฤดูกาล 1983-84 และเป็นที่รู้จักในชื่อต่าง ๆ สำหรับในฤดูกาล 2016-17 ฟุตบอลลีกได้ทำการรีแบรนด์ตัวเองเป็น อิงกลิชฟุตบอลลีก พร้อมกับได้ สกายเบท เข้ามาเป็นผู้สนับสนุนหลักจนถึงปัจจุบัน
อิงกลิชฟุตบอลลีกยังจัดการแข่งขันฟุตบอลถ้วยน็อคเอาท์สองครั้ง ได้แก่ อีเอฟแอลคัพ หรือ คาราบาวคัพ และ อีเอฟแอลโทรฟี สำหรับศูนย์ปฏิบัติการของอิงกลิชฟุตบอลลีกอยู่ในเพรสตันและสำนักงานการค้าอยู่ในลอนดอน
ภาพรวม

ฟุตบอลลีกประกอบด้วยสโมสรฟุตบอลอาชีพ 69 สโมสรในอังกฤษและ 3 สโมสรในเวลส์ เป็นการแข่งขันฟุตบอลลีกอาชีพที่เก่าแก่ทีสุดในโลก และยังจัดการแข่งขันฟุตบอลถ้วยน็อคเอาท์อีก 2 รายการ ได้แก่ อีเอฟแอลคัพ หรือ คาราบาวคัพ และ อีเอฟแอลโทรฟี ฟุตบอลลีกก่อตั้งขึ้นเมื่อวันที่ 17 เมษายน ค.ศ. 1888 โดยวิลเลียม แม็คเกรเกอร์ผู้อำนวยการของแอสตัน วิลล่าในขณะนั้น ซึ่งเดิมมีสโมสรสมาชิก 12 สโมสร การเติบโตอย่างต่อเนื่องและการเพิ่มดิวิชั่นมากขึ้นหมายความว่าในทศวรรษที่ 1950 ฟุตบอลลีกมีสโมสรสมาชิก 92 สโมสร ต่อมาเกิดความปั่นป่วนครั้งใหญ่ในปี ค.ศ. 1992 เมื่อสโมสรฟุตบอลในลีกดิวิชั่น 1 ตัดสินใจแยกไปก่อตั้งลีกของตนเอง คือ เอฟเอพรีเมียร์ลีก ซึ่งเปลี่ยนชื่อเป็นพรีเมียร์ลีกในปี ค.ศ. 2007 ฟุตบอลลีกจึงไม่รวม 20 สโมสรในพรีเมียร์ลีกอีกต่อไป ถึงแม้ว่าการเลื่อนชั้นและการตกชั้นระหว่างฟุตบอลลีกกับพรีเมียร์ลีกจะดำเนินต่อไป
ดูเพิ่ม

พรีเมียร์ลีก
ฟุตบอลอังกฤษ
อิงฟังตึดีนิช ดยุกแห่งโปร์ตู

อิงฟังตึดีนิช ดยุกแห่งโปร์ตู (อังกฤษ: Infante Dinis, Duke of Porto)
พระประวัติ

อิงฟังตึดีนิช ดยุกแห่งโปร์ตู ประสูติเมื่อวันที่ 25 พฤศจิกายน พ.ศ. 2541 ณ ลิสบอน เป็นพระโอรสพระองค์รองใน เจ้าชายดูวาร์ตึ ปียู ดยุกแห่งบรากังซา และ เจ้าหญิงอิซาเบล ดัชเชสแห่งบรากันซา โดยเป็นผู้อ้างสิทธิราชบัลลังก์ลำดับที่ 2 ต่อจากพระเชษฐาคือ อาฟงซู เจ้าชายแห่งเบียรา โดยพระองค์ทรงมีพระมารดาทูลหัวคือ เจ้าหญิงมาเรียแห่งซาวอย-ออสตา พระองค์มีพระอิสริยยศคือ อิงฟังตึแห่งโปรตุเกสและดยุกแห่งโปร์ตู
พระอิสริยยศ

25 พฤศจิกายน พ.ศ. 2541 - ปัจจุบัน = อิงฟังตึดีนิช ดยุกแห่งโปร์ตู (His Highness The Duke of Porto)
ตราอาร์มประจำพระองค์
อิตเนเวอร์เอนส์

| "อิตเนเวอร์เอนส์" |
| --- | --- |

เพลงโดยบริงมีเดอะฮอไรซัน
จากอัลบั้มแดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต
วางจำหน่าย: 20 สิงหาคม พ.ศ. 2553
แนวเพลง:  ซิมโฟนิกเมทัล  โพสต์ฮาร์ดคอร์  เมโลดิกเมทัลคอร์ 
ความยาว: 4:34
ค่ายเพลง: วิซิเบิลนอยส์
ผู้ประพันธ์เพลง:  โอลิเวอร์ ไซกส์  ลี มาเลีย  แมตต์ คีน  แมตต์ นิโคลส์  โจนา ไวน์โฮเฟน 
โปรดิวเซอร์: เฟรดดริก นอร์ดสตรอม

มิวสิกวิดีโอ
'It Never Ends' ที่ยูทูบ
 
"อิตเนเวอร์เอนส์" (อังกฤษ: It Never Ends) เป็นซิงเกิลของวงดนตรีร็อกชาวอังกฤษ บริงมีเดอะฮอไรซัน ปรากฏอยู่ในสตูดิโออัลบั้มชุดที่ 3 ในปี พ.ศ. 2553 ของวง แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต ซิงเกิลนี้เป็นซิงเกิลแรก ออกจำหน่ายในสหราชอาณาจักรเมื่อวันที่ 20 สิงหาคม พ.ศ. 2553 และในสหรัฐอเมริกาเมื่อวันที่ 24 สิงหาคม พ.ศ. 2553 เพลงนี้ได้อยู่ในชาร์ตเพลงของสหราชอาณาจักรในวันที่ 4 กันยายน หลังจากที่ปล่อยอัลบั้มมา 1 เดือน เข้าสู่ชาร์ตซิงเกิลของสหราชอาณาจักรด้วยอันดับที่ 103 และได้รับการตอบรับที่ดีจากนักวิจารณ์ มิวสิกวิดีโอของเพลงนี้ได้รับการออกเผยแพร่ครั้งแรกผ่านทางช่องยูทูบของวิซิเบิลนอยส์ เมื่อวันที่ 21 สิงหาคม พ.ศ. 2553 วิดีโอกำกับโดย จาคอบ พรินต์ซเลา (Jakob Printzlau) ซึ่งเป็นผู้สร้างสรรค์ภาพหน้าปกซิงเกิลและหน้าปกอัลบั้ม
อิตโวนต์บีซูนบีฟอร์ลอง

อิตโวนต์บีซูนบีฟอร์ลอง (อังกฤษ: It Won't Be Soon Before Long) เป็นสตูดิโออัลบั้มที่สองของวงดนตรีร็อกอเมริกัน มารูนไฟฟ์ ออกจำหน่ายในเดือนพฤษภาคม ค.ศ. 2007 ต่อจากอัลบั้มแรก ซองส์อะเบาต์เจน (2002) ชื่อมีแรงบันดาลใจจากวลีที่วงนำมาใช้เพื่อเป็นแรงกระตุ้นให้วงขณะทัวร์คอนเสิร์ต
อัลบั้มเปิดตัวที่อันดับหนึ่งบนชาร์ตบิลบอร์ด 200 ขายได้ประมาณ 430,000 ชุดในสัปดาห์แรก และนับถึง ค.ศ. 2011 อัลบั้มขายได้ประมาณ 5 ล้านชุดทั่วโลก อัลบั้มนี้เป็นอัลบั้มแรกที่มีแมตต์ ฟลินน์ เป็นมือกลอง เนื่องจากมือกลองคนเก่า ไรอัน ดูซิก ประกาศลาออกจากวงในปี ค.ศ. 2006 เนื่องจากข้อมือและไหล่ได้รับบาดเจ็บหนัก แต่ไรอัน ดูซิก ถูกระบุในปกอัลบั้มว่าเป็น "ผู้อำนวยการด้านดนตรี" (Musical Director)
อิซาเบล กลารา เอวเฆเนียแห่งสเปน

| อิซาเบล กลารา เอวเฆเนีย |
| --- | --- |
พระรูปเหมือน เมื่อ ค.ศ. 1635
ประมุขแห่งเนเธอร์แลนด์ของสเปน
ครองราชย์: 6 พฤษภาคม ค.ศ. 1598 – 13 กรกฎาคม ค.ศ. 1621
ก่อนหน้า: เฟลิเปที่ 2
ถัดไป: เฟลิเปที่ 4
ปกครองร่วมกับ: อัลเบร็ชท์
ข้าหลวงต่างพระองค์แห่งเนเธอร์แลนด์ของฮาพส์บวร์ค
ครองราชย์: 13 กรกฎาคม ค.ศ. 1621 – 1 ธันวาคม ค.ศ. 1633
ก่อนหน้า: เนเธอร์แลนด์ปกครองตนเองอย่างอิสระ
ถัดไป: แฟร์ดีนันท์แห่งออสเตรีย

ประสูติ: 12 สิงหาคม ค.ศ. 1566 พระราชวังบัลซาอิน, เซโกเบีย, ราชบัลลังก์กัสติยา
สิ้นพระชนม์: 1 ธันวาคม ค.ศ. 1633(1633-12-01) (67 ปี) บรัสเซลส์, ดัชชีบราบันต์, จักรวรรดิโรมันอันศักดิ์สิทธิ์
คู่อภิเษก: อัลเบร็ชท์ที่ 7 อาร์ชดยุกแห่งออสเตรีย  (สมรส 1599; เสียชีวิต 1621)
ราชวงศ์: ฮาพส์บวร์ค
พระบิดา: พระเจ้าเฟลิเปที่ 2 แห่งสเปน
พระมารดา: เอลีซาแบ็ตแห่งวาลัว
ศาสนา: โรมันคาทอลิก
ลายพระอภิไธย: 
อิซาเบล กลารา เอวเฆเนียแห่งสเปน (อังกฤษ: Isabella Clara Eugenia of Spain) (12 สิงหาคม ค.ศ. 1566 - 1 ธันวาคม ค.ศ. 1633) อิซาเบล กลารา เอวเฆเนียและพระสวามีอัลเบร็ชท์ที่ 7 อาร์ชดยุกแห่งออสเตรียเป็นประมุขของเนเธอร์แลนด์ของสเปนในกลุ่มประเทศแผ่นดินต่ำและทางตอนเหนือของฝรั่งเศสปัจจุบันร่วมกัน ในหลักฐานทางอักษรบางหลักฐานก็ใช้พระนามว่า "กลารา อิซาเบล เอวเฆเนีย"
อิซาเบล กลารา เอวเฆเนียผู้ประสูติเมื่อวันที่ 12 สิงหาคม ค.ศ. 1566 เป็นพระราชธิดาในพระเจ้าฟิลิปที่ 2 แห่งสเปน และ พระอัครมเหสีองค์ที่สามเอลิซาเบธแห่งวาลัวส์ผู้เป็นพระราชธิดาในพระเจ้าอองรีที่ 2 แห่งฝรั่งเศส และแคทเธอรีน เดอ เมดิชิ พระองค์เป็นพระเจ้าหลานเธอทางพระราชบิดาในสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ และ อิซาเบลลา สมเด็จพระราชินีแห่งโปรตุเกส
ดูเพิ่ม

เนเธอร์แลนด์ของสเปน
| ด ค กอินฟันตาแห่งสเปน |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าการ์โลสที่ 1 ผู้ทรงรวมราชบัลลังก์กัสติยาและอารากอนเป็นหนึ่ง และสถานปนาเป็นราชอาณาจักรสเปน
รุ่นที่ 1:  มาเรีย จักรพรรดินีแห่งโรมันอันศักดิ์สิทธิ์  Joanna, Princess of Portugal 
รุ่นที่ 2:  อิซาเบลลา คลารา ยูเจเนีย ดัชเชสแห่งบราบันต์  Catalina Micaela, Duchess of Savoy  อินฟันตามาเรีย 
รุ่นที่ 3:  อานน์ สมเด็จพระราชินีแห่งฝรั่งเศส  อินฟันตามาเรีย  María Ana, Holy Roman Empress  Infanta Margarita Francisca 
รุ่นที่ 4:  Infanta María Margarita  Infanta Margarita María  Infanta María Eugenia  Infanta Isabel María  Infanta María Ana  มาเรีย เทเรสแห่งสเปน พระราชินีแห่งฝรั่งเศส  Margarita Teresa, Holy Roman Empress  Infanta María Ambrosia 
รุ่นที่ 5:  ไม่มี 
รุ่นที่ 6:  ไม่มี 
รุ่นที่ 7:  มาเรียนา บิกโตเรีย สมเด็จพระราชินีแห่งโปรตุเกส  María Teresa Rafaela, Dauphine of France  María Antonia Fernanda, Queen of Sardinia 
รุ่นที่ 8:  Isabella, Archduchess of Austria  Infanta María Isabel Antonia  Infanta María Josefa Antonia  Infanta María Isabel Ana  Infanta María Josefa  มาเรีย ลุยซา จักรพรรดินีแห่งโรมันอันศักดิ์สิทธิ์  Infanta María Teresa Antonia  Infanta María Ana 
รุ่นที่ 9:  การ์โลตา โคอากีนาแห่งสเปน สมเด็จพระราชินีแห่งโปรตุเกส  Infanta María Luisa Carlota  María Amalia, Infanta Antonio Pascual of Spain  María Luisa, Queen of Etruria and Duchess of Lucca  Infanta María Isabel, Queen of the Two Sicilies  Infanta María Teresa  Infanta María Carolina* 
รุ่นที่ 10:  สมเด็จพระราชินีนาถอิซาเบลที่ 2  Infanta Luisa Fernanda, Duchess of Montpensier  Isabel, Countess Ignaz Gurowski*  Infanta Luisa, Duchess of Sessa*  Infanta Josefina, Mrs. José Guëll*  María Cristina, Infanta Sebastian of Portugal and Spain*  Amalia Filipina, Princess Adalbert of Bavaria*  María Luisa Carlota, Hereditary Princess of Saxony* 
รุ่นที่ 11:  Isabel, Princess of Asturias and Countess of Girgenti  Infanta María Cristina  Infanta María de la Concepción  Infanta María del Pilar  María de la Paz, Princess Ludwig Ferdinand of Bavaria  อินฟันตาอูลาเลีย ดัชเชสแห่งกัลลิเอรา  Infanta María Isabel, Countess of Paris*  Infanta María Amalia of Orléans*  Infanta María Cristina of Orléans*  Infanta María de la Regla of Orléans*  เมร์เซเดสแห่งออร์เลอ็อง สมเด็จพระราชินีแห่งสเปน* 
รุ่นที่ 12:  Mercedes, Princess of Asturias and Princess Carlos of Bourbon-Two-Sicilies  María Teresa, Princess Ferdinand of Bavaria 
รุ่นที่ 13:  อินฟันตาเบอาตริซ เจ้าหญิงแห่งซีวีเตลลา-เชซี  อินฟันตามารีอา กริสตีนา เคานท์เตสมาโรเน  Isabel Alfonsa, Countess Jan Kanty Zamoyski*  Maria de las Mercedes, Princess Irakli Bagration of Mukhrani *  อินฟันตาปีลาร์แห่งบาวาเรีย* 
รุ่นที่ 14:  อินฟันตาปีลาร์ ดัชเชสแห่งบาดาโคซ และไวเคาน์เตสแห่ง เด ลาร์ตอร์เร   อินฟันตามาร์การีตา ดัชเชสแห่งโซเรียและแอร์นานี 
รุ่นที่ 15:  อินฟันตาเอเลนา ดัชเชสแห่งลูโก  อินฟันตากริสตินา 
รุ่นที่ 16:  เลโอนอร์ เจ้าหญิงแห่งอัสตูเรียส  อินฟันตาโซฟิอา 
 *title granted by Royal Decree 
↑  พระมหากษัตริย์ราชวงศ์ฮาพส์บวร์คปกครองกลุ่มประเทศแผ่นดินต่ำด้วยตำแหน่งในนามคือ ดยุกและดัชเชสแห่งบูร์กอญ.
อิกัวนาทะเล

| อิกัวนาทะเล |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Squamata
อันดับย่อย:: Iguania
วงศ์:: Iguanidae
สกุล:: Amblyrhynchus Bell, 1825
สปีชีส์:: A.  cristatus
ชื่อทวินาม
Amblyrhynchus cristatus Bell, 1825

ชนิดย่อย
 6 ชนิด (ดูในเนื้อหา)

แผนที่แสดงการกระจายพันธุ์
อิกัวนาทะเล หรือ อิกัวนาทะเลกาลาปาโกส (อังกฤษ: marine iguana, Galápagos marine iguana; ชื่อวิทยาศาสตร์: Amblyrhynchus cristatus) เป็นสัตว์เลื้อยคลานทะเลจำพวกกิ้งก่าชนิดหนึ่งในวงศ์อิกัวนา (Iguanidae) จัดเป็นกิ้งก่าเพียงชนิดเดียวในปัจจุบันนี้ที่พบอาศัยอยู่ได้ในทะเล และเป็นสัตว์เพียงชนิดเดียวเท่านั้นที่อยู่ในสกุล Amblyrhynchus
ลักษณะและพฤติกรรม

อิกัวนาทะเลมีลำตัวสีดำหรือสีคล้ำตลอดทั้งตัว โดยมีสีเดียวตลอดทั้งตัว และถือเป็นสัตว์ถิ่นเดียวที่พบได้เฉพาะเกาะต่าง ๆ ของหมู่เกาะกาลาปาโกส ในเขตแดนประเทศเอกวาดอร์ ในทวีปอเมริกาใต้เท่านั้น ขนาดเมื่อโตเต็มที่ในตัวผู้มีน้ำหนัก 12-13 กิโลกรัม โดยพบได้ในตอนใต้ของเกาะอีซาเบลลา ซึ่งเป็นเกาะที่มีขนาดใหญ่ที่สุดของหมู่เกาะกาลาปาโกส และขนาดเล็กที่สุดมีน้ำหนักเพียง 1-2 กิโลกรัม ที่เกาะจีโนเบซา
อิกัวนาทะเลเป็นสัตว์เลื้อยคลานที่กินพืชเป็นอาหารเท่านั้น ไม่กินสัตว์หรือแมลงเป็นอาหาร แม้จะเป็นแมลงตัวเล็ก ๆ ก็ตาม โดยจะดำน้ำลงไปกินสาหร่ายหรือตะไคร่น้ำตามโขดหินใต้ทะเล มีความสามารถดำน้ำได้ลึกถึง 9 เมตร (30 ฟุต) ระบบย่อยอาหารสามารถย่อยพืชได้เป็นอย่างดีเพราะลำไส้ส่วนโคลอนมีการปรับเพื่อย่อยอาหารประเภทพืชโดยเฉพาะ ด้วยการแบ่งพื้นที่ภายในลำไส้เป็นห้องย่อยเพื่อเพิ่มพื้นที่ผิวในการดูดซึม และเป็นที่อยู่อาศัยของหนอนตัวกลมและจุลินทรีย์ที่ช่วยย่อยเซลลูโลสด้วย ขยายพันธฺ์ด้วยการวางไข่
อิกัวนาทะเลเป็นสัตว์ที่ได้รับปริมาณเกลือจากน้ำทะเลเป็นอย่างมากในแต่ละวัน จึงมีวิธีการกำจัดเกลือออกจากร่างกายด้วยการพ่นออกทางรูจมูกเมื่ออยู่บนบกเป็นฝอยน้ำเหมือนจาม และถึงแม้จะว่ายน้ำและดำน้ำเก่งก็ตาม แต่อิกัวนาทะเลมักจะเกาะอยู่นิ่ง ๆ เป็นกลุ่มตามโขดหินริมทะเล เพื่ออาบแดดและเพื่อรักษาอุณหภูมิในร่างกาย ซึ่งในช่วงฤดูหนาวที่มีอากาศเย็นก็อาจส่งผลกระทบได้บ้าง แต่ก็ไม่ส่งผลมากนัก เนื่องจากหมู่เกาะกาลาปาโกสตั้งอยู่ในเขตเส้นศูนย์สูตรอยู่แล้ว สภาพภูมิอากาศจึงไม่ค่อยเปลี่ยนแปลงมากนัก  หรืออาจพบได้บ้างตามป่าชายเลน ชายหาด หรือแอ่งน้ำขังตามริมทะเล
แม้จะมีรูปร่างหน้าตาน่ากลัว แต่ที่จริงแล้วอิกัวนาทะเลเป็นสัตว์ที่รักสงบ ไม่มีนิสัยดุร้าย จึงมักมีกิ้งก่าตัวเล็ก ๆ มาเกาะตามส่วนหัวหรือบนหลังเพื่อจับแมลงหรือมดที่ไต่ตอมใกล้ ๆ ตัวอิกัวนาทะเลกินเป็นอาหาร โดยที่อิกัวนาทะเลจะไม่ทำอันตรายต่อกิ้งก่าเหล่านี้ แต่อิกัวนาทะเลก็มีศัตรูตามธรรมชาติ คือ นกกระสานวล ที่จับอิกัวนาทะเลขนาดเล็กกินเป็นอาหาร และนี่ก็เป็นอีกหนึ่งสาเหตุที่ทำให้อิกัวนาทะเลมักไม่ค่อยเคลื่อนไหวร่างกาย และจากหน้าตาและลักษณะที่โดดเด่น จึงถือเป็นแรงบันดาลใจให้ผู้สร้างภาพยนตร์ชาวญี่ปุ่นใช้เป็นต้นแบบของก็อตซิลลา ตัวละครสัตว์ประหลาดชื่อดังสัญชาติญี่ปุ่นอีกด้วย
การจำแนก

อิกัวนาทะเลแบ่งออกได้เป็นชนิดย่อยต่าง ๆ ได้ 6 ชนิด โดยทั้งหมดจะอาศัยอยู่ตามเกาะต่าง ๆ และมีขนาดแตกต่างกันไป ทั้งนี้เป็นเพราะสภาพแวดล้อมและปริมาณสาหร่ายที่เป็นอาหาร
A. c. albemarlensis Eibl-Eibesfeldt, 1962 – เกาะอีซาเบลลา
A. c. cristatus Bell, 1825 – เกาะเฟร์นันดีนา
A. c. hassi Eibl-Eibesfeldt, 1962 – เกาะซานตากรุซ
A. c. mertensi Eibl-Eibesfeldt, 1962 – ซานกริสโตบัลและหมู่เกาะซานเตียโก
A. c. nanus Garman, 1892 – เกาะเคโนเบซา
A. c. sielmanni Eibl-Eibesfeldt, 1962 – เกาะปินตา
การจำแนก > ชนิดย่อยต่าง ๆ

A. c. albemarlensis
A. c. cristatus
A. c. hassi
A. c. mertensi
A. c. nanus
แหล่งข้อมูลอื่น

ข้อมูลที่เกี่ยวข้องกับ Amblyrhynchus cristatus ที่วิกิสปีชีส์
ขณะอาบแดดเป็นกลุ่ม
ขณะว่ายน้ำ
อิตเทอร์เบียม

อิตเทอร์เบียม (อังกฤษ: Ytterbium) คือธาตุที่มีหมายเลขอะตอม 70 และสัญลักษณ์คือ Yb 
ตั้งชื่อตามอิตเตอร์บี อิตเทอร์เบียมเป็นธาตุโลหะเอิร์ธหายากมีลักษณะสีเงินวาวอ่อนนุ่มสามารถตัดได้ด้วยมีดและตีเป็นแผ่นได้ อิตเทอร์เบียมเป็นธาตุในกลุ่มแลนทาไนด์ (lanthanide) พบมากในแร่โมนาไซต์ (monazite) และแกโดลิไนต์ (gadolinite) และซีโนไทม์ (xenotime)
อิซัมบาร์ด คิงดอม บรูเนล

ด้านหลังของบรูเนลคือโซ่ของเรือเอสเอสเกรตอีสเทิร์น ซึ่งได้ถ่ายไว้ในปี ค.ศ. 1857 โดยโรเบิร์ต ฮาวเลตต์ ภาพนี้ถือว่าเป็นภาพที่มีชื่อเสียงที่สุดภาพหนึ่งของเขา
อิซัมบาร์ด คิงดอม บรูเนล (อังกฤษ: Isambard Kingdom Brunel; 9 เมษายน ค.ศ. 1806 – 15 กันยายน ค.ศ. 1859) เป็นวิศวกรเครื่องกลและวิศวกรโยธาชาวอังกฤษ ผู้ออกแบบสถานีรถไฟที่มีชื่อเสียงแห่งหนึ่งของอังกฤษนามว่า เกรตเวสเทิร์นเรลเวย์ (Great Western Railway) ผู้ออกแบบอู่ท่าเรือหลายแห่งในสมัยนั้น รวมถึงเรือกลไฟบรูเนล เป็นคนแรกที่สามารถออกแบบเรือกลไฟของเขาให้สามารถข้ามมหาสมุทรแอตแลนติก นอกจากนี้ บรูเนลยังออกแบบอุโมงค์และสะพานที่สำคัญจำนวนมาก ความสามารถของเขานั้นไม่ธรรมดา ถึงขนาดเคยออกแบบสะพานข้ามแม่น้ำอันเชี่ยวกราก และออกแบบอุโมงค์ลอดใต้แม่น้ำเทมส์ ซึ่งเป็นสิ่งที่แทบจะเป็นสิ่งที่เป็นไปไม่ได้เลยในช่วงนั้น จึงกล่าวได้ว่า เขาคือผู้บุกเบิกการปฏิวัติอุตสาหกรรมคนสำคัญของอังกฤษ
ถึงแม้ว่า โครงการต่าง ๆ ที่เขาตั้งใจไว้จะไม่สำเร็จเสมอไปเพราะพวกเขามักจะมีปัญหาด้านวิศวกรรมอยู่บ่อยครั้ง แต่ถึงอย่างไรก็ดี เขาก็ยังได้ขึ้นชื่อว่าเป็น "คนแรก" ในหลาย ๆ ด้านทางวิศวกรรม โดยเฉพาะหลักการของเขาที่สามารถช่วยสร้างอุโมงค์ข้ามแม่น้ำ ซึ่งยากต่อการสร้างได้ และเขายังเป็นผู้พัฒนาออกแบบเรือเอสเอสเกรตบริเตน (SS Great Britain) ซึ่งเป็นเรือที่ทำด้วยเหล็กกล้าและใช้ใบจักรแบบสกรูครั้งแรกของโลก และได้ถูกนำไปใช้ในการข้ามมหาสมุทรแอตแลนติกเป็นลำแรกของโลก และนอกจากนี้ยังเป็นเรือที่ใหญ่สุดในโลกเท่าที่มีการสร้างมาในขณะนั้น ในปี ค.ศ. 1843 และเรือที่ยิ่งใหญ่ที่สุดของเขาคือ เรือเอสเอสเกรตอีสเทิร์นซึ่งครองตำแหน่งเรือสำราญที่ใหญ่ที่สุดในโลกยาวนานถึง 34 ปี เป็นเรือที่มีขนาดก้าวกระโดดกว่าลำใด ๆ ในยุคนั้น
บรูเนลได้รับการยอมรับจากชาวอังกฤษให้เป็นชาวบริติชผู้ยิ่งใหญ่ที่สุด (100 Great Britons) อันดับ 2 รองจากวินสตัน เชอร์ชิลล์
ประวัติ

บรูเนล เกิดเมื่อวันที่ 9 เมษายน ค.ศ. 1806 ที่ย่านถนนไบรแทน เป็นลูกชายของวิศวกรชาวฝรั่งเศส-อังกฤษ เซอร์มาร์ซ คิงดอม บรูเนล และโซเฟีย คิงดอม เมื่ออายุได้ 14 ปีก็ไปศึกษาที่โรงเรียนมัธยมแห่งแรกของเขา ชื่อว่า โรงเรียนก็อง (College of Caen) ที่นอร์ม็องดี ต่อจากนั้นก็ย้ายไปศึกษาที่โรงเรียนมัธยมอ็องรีที่ 4 (Lycée Henri-IV) ในปารีส พ่อของเขานั้นติดหนี้มาก โดยรวมแล้วประมาณ 5,000 ปอนด์ จึงได้ไปอยู่ในคุกของลูกหนี้ แต่ในที่สุดเขาก็ยอมที่จะลาออกจากการเป็นวิศวกรที่มีประสบการณ์คนหนึ่งของอังกฤษ รัฐบาลอังกฤษก็ยอมจ่ายค่าหนี้ค้างชำระทั้งหมดของเขาให้หมดโดยมีข้อเสนอให้เขาต้องอยู่ในอังกฤษห้ามไปไหน เมื่อบรูเนลจบการศึกษาในปี ค.ศ. 1822 พ่อของเขาก็ส่งเขาไปศึกษาต่อที่เอกอลปอลีแต็กนิก (École Polytechnique) จนจบ แล้วจึงกลับไปทำงานที่อังกฤษ   เขาทิ้งภรรยาและลูกทั้งสาม: อิซัมบาร์ด บรูเนลจูเนียร์ (1837-1902), เฮนรี่มาร์คบรูเนล (1842-1903) และฟลอเรนซ์แมรี่บรูเนล (1847-1876) เฮนรี่มาร์คตามรอยพ่อและปู่ของเขาในการเป็นที่ประสบความสำเร็จวิศวกรโยธา
บรูเนลในพิธีเปิดโอลิมปิก

เซอร์เคนเนท แบรนา (Sir Kenneth Branagh) เป็นผู้แสดงเป็นบรูเนลในพิธีเปิดโอลิมปิกฤดูร้อน 2012 ในฉากอุตสาหกรรม โดยแต่งกายชุดสูทสีดำพร้อมกับใส่หมวกทรงสูง ซึ่งเป็นเอกลักษณ์การแต่งตัวของบรูเนล
อิตเทกส์ทู

| อิตเทกส์ทู |
| --- | --- |

ผู้พัฒนา: Hazelight Studios
ผู้จัดจำหน่าย: Electronic Arts
กำกับ: Josef Fares
อำนวยการผลิต: Aimar Bergan
โปรแกรมเมอร์: Lucas de Vries
ศิลปิน: Claes Engdal
เขียนบท: Soni Jorgensen Josef Fares
แต่งเพลง: Gustaf Grefberg Kristofer Eng
เอนจิน: อันเรียลเอนจิน 4
เครื่องเล่น: ไมโครซอฟท์ วินโดวส์ เพลย์สเตชัน 4 เพลย์สเตชัน 5 เอกซ์บอกซ์วัน เอกซ์บอกซ์ซีรีส์เอกซ์/เอส
วางจำหน่าย: 26 มีนาคม 2021
แนว: แอ็กชันผจญภัย, แพลตฟอร์ม
รูปแบบ: วิดีโอเกมหลายผู้เล่น
อิตเทกส์ทู (อังกฤษ: It Takes Two) เป็นวิดีโอเกมแพลตฟอร์มแอ็กชันผจญภัยที่พัฒนาโดย Hazelight Studios และเผยแพร่โดยอิเล็กทรอนิก อาตส์ วางจำหน่ายในเดือนมีนาคม 2021 สำหรับไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน และเอกซ์บอกซ์ซีรีส์เอกซ์/เอส เช่นเดียวกับวิดีโอเกมแรกของ Hazelight อย่างอะเวย์เอาท์ อิตเทกส์ทูไม่มีตัวเลือกสำหรับผู้เล่นคนเดียว มีเพียงโค-ออปทางออนไลน์หรือแบ่งหน้าจอสำหรับผู้เล่นสองคนในพื้นที่เดียวกัน อิตเทกส์ทูได้รับการวิจารณ์อันเป็นที่ชื่นชอบโดยทั่วไปจากนักวิจารณ์และได้รับรางวัลประจำปีมากมาย ซึ่งรวมถึง Game of the Year จาก The Game Awards
เกมเพลย์

อิตเทกส์ทูเป็นวิดีโอเกมแอ็กชั่นผจญภัยที่มีองค์ประกอบของเกมแพลตฟอร์ม ได้รับการออกแบบมาโดยเฉพาะสำหรับผู้เล่นหลายคนแบบร่วมมือกันแบบแบ่งหน้าจอ ซึ่งหมายความว่าจะต้องเล่นกับผู้เล่นอื่นผ่านการเล่นในพื้นที่เดียวกันหรือทางออนไลน์ เกมดังกล่าวมีกลไกเกมจำนวนมากจากวิดีโอเกมประเภทอื่น ๆ กลไกการเล่นเกมเหล่านี้เชื่อมโยงกับเรื่องราวและธีมของด่าน ตัวอย่างเช่น ในด่านที่โคดี้มีความสามารถในการย้อนเวลา เมย์สามารถจำลองตัวเองได้ ผู้เล่นต้องร่วมมือกันและใช้ความสามารถเหล่านี้เพื่อเล่นผ่านไปด่านต่อไป เกมนี้ยังมีมินิเกมอีกจำนวนมาก
อิซาเบลลาแห่งอังกฤษ

| อิซาเบลลาแห่งอังกฤษ |
| --- | --- |

จักรพรรดินีโรมันอันศักดิ์สิทธิ์; พระราชินีคู่สมรสแห่งซิซิลี
ดำรงพระยศ: 15 กรกฎาคม ค.ศ. 1235 – 1 ธันวาคม ค.ศ. 1241
พระราชินีเยอรมัน
ดำรงพระยศ: 15 กรกฎาคม ค.ศ. 1235 – มิถุนายน ค.ศ. 1237

ประสูติ: 1214 กลอสเตอร์ อังกฤษ
สวรรคต: 1 ธันวาคม ค.ศ. 1241 (อายุ 26-27 ปี) ฟอจจา อาปูเลีย อิตาลี
ฝังพระศพ: มหาวิหารแอนเดรีย อิตาลี
คู่อภิเษก: เฟรเดอริคที่ 2 จักรพรรดิโรมันอันศักดิ์สิทธิ์
ราชวงศ์: แพลนทาเจเนต
พระราชบิดา: พระเจ้าจอห์นแห่งอังกฤษ
พระราชมารดา: อิซาเบลลาแห่งอ็องกูแลม
อิซาเบลลาแห่งอังกฤษ (อังกฤษ: Isabella of England; ค.ศ. 1214 – 1 ธันวาคม ค.ศ. 1241) เป็นจักรพรรดินีโรมันอันศักดิ์สิทธิ์, พระราชินีของชาวเยอรมัน และพระราชินีคู่สมรสแห่งซิซิลี
พระองค์เป็นลูกคนที่สี่และพระธิดาคนที่สองของพระเจ้าจอห์นแห่งอังกฤษ กับอิซาเบลลาแห่งอ็องกูแลม